Male (Maldiivid)
"Malé" suunab siia. Itaalia valla kohta vaata artiklit Malé (Trento). Male (divehi މާލެ) on Maldiivide pealinn. Linn asub Male saarel Kaafu atollil. Kõigest 5,8 km² suurusel alal on üle 100 000 elaniku. Males on arhitektuurilisi ja ajaloolisi vaatamisväärsusi: 17. sajandist pärit mošeed, rahvusmuuseum, suurejooneline kaasaegne islamikeskus, mille kuldne kuppel on saanud Male sümboliks. Linna lähedal on Male rahvusvaheline lennujaam.